Datuk **Halim Bachik** ialah ahli politik Malaysia berketurunan Melayu. Beliau merupakan mantan Pengerusi PKR Melaka dan Ketua PKR Cabang Masjid Tanah.

Latar Belakang
--------------

Beliau dilahirkan pada 12 Januari 1969 (52 tahun) di Kampung Ramuan China Kecil, Masjid Tanah, Melaka. Beliau sudah berkahwin dan mempunyai 4 orang anak.

Beliau berkelulusan Ijazah Sarjana Sains Veterinar dari Universiti Putra Malaysia (UPM).

Politik
-------

Beliau dilantik menjadi Pengerusi Majlis Pimpinan Negeri (MPN) Melaka pada pemilihan PKR semasa tahun 2018. Beliau menggantikan YB Shamsul Iskandar Md Akin yang kini menjawat sebagai Ketua Penerangan PKR.

Selain menjadi Pengerusi PKR Melaka, beliau ialah Ketua Cabang Masjid Tanah dari tahun 2010 hingga kini. Timbalannya ialah YB Rusnah Aluai ahli parlimen Tangga Batu.

Beliau turut pernah menjawat sebagai Ahli Jawatankuasa Majlis Pimpinan Negeri Melaka dan Penyelaras DUN Tanjung Bidara.

Pada tahun 2019, Datuk Halim Bachik dicalonkan sebagai Ahli Dewan Negara mewakili Dewan Undangan Negeri Melaka. Dalam proses pengundian ADUN Melaka, terdapat 13 undi menolak pencalonan beliau (semua dari BN), 12 undi menyokong beliau dan 2 tidak hadir (ADUN PKR) iaitu ADUN Rembia Muhammad Jailani Khamis dan ADUN Machap Jaya Ginie Lim Siew Lin. Ketidakhadiran dua ADUN ini menyebabkan beliau tidak berjaya menjadi Ahli Dewan Negara.

Pada tahun 2020, 2 ADUN BERSATU iaitu Mohd Rafiq Naizamohideen dan Noor Effandi Ahmad, 1 ADUN PKR Muhammad Jailani Khamis dan 1 ADUN DAP Norhizam Hassan Baktee mengumumkan keluar Pakatan Harapan dan menyebabkan kejatuhan kerajaan negeri Melaka pimpinan Adly Zahari. Bekas ADUN PKR itu kemudian menyertai UMNO manakala dua ADUN BERSATU kekal dengan BERSATU dan ADUN DAP menjadi bebas. ADUN Lendu Sulaiman Md Ali dilantik sebagai Ketua Menteri Melaka dan ketua UMNO Melaka, Ab Rauf Yusoh dilantik sebagai Yang di-Pertua Dewan Undangan Negeri Melaka.

Pada awal bulan Oktober 2021, ADUN UMNO iaitu bekas Ketua Menteri Melaka Idris Haron (Sungai Udang) dan Nor Azman Hassan (Pantai Kundor), Noor Effandi Ahmad (Telok Mas) dan Norhizam Hassan Baktee (Pengkalan Batu) umum keluar daripada kerajaan pimpinan Sulaiman Md Ali menyebabkan kerajaan negeri Melaka jatuh sekali lagi. Mereka menyatakan sokongan kepada Pakatan Harapan dan bakal memberikan mandat kepada rakyat semula. Namun demikian, usaha ini gagal apabila Yang di-Pertua Negeri Melaka bersetuju membubarkan DUN Melaka dan Pilihan raya negeri Melaka 2021 diadakan pada 20 November 2021. 

Keempat-empat ADUN berkenaan memohon bertanding atas tiket PH pada PRN akan datang. Namun demikian, hanya Idris Haron dan Nor Azman Hassan sahaja diterima PH. Idris Haron bertanding di DUN Asahan mewakili PKR manakala Nor Azman Hassan bertanding di kawasannya semula. Halim Bachik selaku Ketua PKR Melaka tidak bertanding di PRN ini.

Keputusan Pilihan Raya
----------------------

Pada Pilihan raya umum Malaysia 2018 beliau bertanding di DUN Tanjung Bidara. Beliau tewas kepasa calon BN Haji Md Rawi bin Mahmud.

Beliau turut bertanding semasa Pilihan raya umum Malaysia 2013 di DUN Ayer Limau.

Rujukan
-------


| * l
* b
* s
 Parti Keadilan Rakyat |
| --- |
| Parti Kerajaan Malaysia |
| 

| Majlis Pimpinan Pusat |
| --- |
| 

|  |  |
| --- | --- |
| Presiden | Anwar Ibrahim |
| Timbalan Presiden | Rafizi Ramli |
| Naib Presiden | 
* Amirudin Shari
* Nik Nazmi Nik Ahmad
* Chang Lih Kang
* Aminuddin Harun
* Nurul Izzah Anwar
* Awang Husaini Sahari
* Saraswathy Kandasamy

 |
| Setiausaha Agung | Saifuddin Nasution Ismail |
| Bendahari Agung | William Leong Jee Keen |
| Ketua Wanita | Fadhlina Sidek |
| Ketua Pemuda | Adam Adli |
| Ketua Penerangan | Fahmi Fadzil |
| Ahli Majlis Pimpinan Nasional | 

|  |  |
| --- | --- |
| Dipilih | 
* Maszlee Malik
* Akmal Nasrullah Mohd Nasir
* Romli Ishak
* Fahmi Zainol
* Mohd Yahya Mat Sahri
* Nurin Aina @ Nor Azrina Surip
* Lee Chean Chung
* Siti Aishah Shaik Ismail
* Syed Ibrahim Syed Noh
* Gerald Hans Isaac
* Simon Ooi Tze Min
* Wong Chen
* Raiyan Abdul Rahim
* Tan Kar Hing
* Zahir Hassan
* David Cheong Kean Young
* Hee Loy Sian
* Amidi Abdul Manan
* Elizabeth Wong Keat Ping
* Muhamamd Bakhtiar Wan Chik

 |
| Dilantik | 
* Manivannan Gowindasamy
* Abun Sui Anyit
* Rodizah Ismail
* Yuneswaran Ramaraj
* Christina Liew Chin Jin

 |

 |

 |

 |
| 

| Majlis Pimpinan Negeri |
| --- |
| 

|  |  |
| --- | --- |
| Pengerusi | 
* **Johor** : Rafizi Ramli
* **Kedah**: Nurul Izzah Anwar
* **Kelantan**: Nik Nazmi Nik Ahmad
* **Melaka**: Aminuddin Harun
* **Negeri Sembilan**: Aminuddin Harun
* **Pahang**: Amirudin Shari
* **Perak**: Chang Lih Kang
* **Perlis**: Nurul Izzah Anwar
* **Pulau Pinang**: Nurul Izzah Anwar
* **Sabah**: Sangkar Rasam
* **Sarawak**: Roland Engan
* **Selangor**: Amirudin Shari
* **Terengganu**: Nik Nazmi Nik Ahmad
* **Wilayah Persekutuan**: Rafizi Ramli

 |

 |

 |
| 

| Kerajaan Persekutuan |
| --- |
| 
* Mahathir VII (2018-2020)
* Anwar I (2022-2023)
* Anwar II (2023-kini)

 |

 |
| 

| Kerajaan Negeri |
| --- |
| 

|  |  |
| --- | --- |
| Menteri Besar Selangor | Amirudin Shari |
| Menteri Besar Negeri Sembilan | Aminuddin Harun |

 |

 |
| 

| Parti Politik |
| --- |
| 

|  |  |
| --- | --- |
| Parti duluan | 
* Parti Keadilan Nasional

 |

 |

 |
| Kategori Kategori |